google/wiki40b huggingface dataset:
Ivar Hellesnes

Skøyter

Han var president i Norsk Skøiteforbund/Norges Skøiteforbund, i 2 perioder, både før og etter navneskiftet i skøyteforbundet (1911) og i skøyteklubben som representant fra Kristiania Skøiteklub/Oslo Skøiteklub (1924). Hellesnes var formann i perioden 1903–1905 i Kristiania SK. I 1904 var han infanterikaptein da han ble valgt inn i skøyteforbundet, og den andre gangen (1925) Hellesnes ble valgt inn var han oberstløitnant. Han døde i vervet som president i Norges Skøiteforbund i sin andre periode.
Costa Ricas herrelandslag i fotball

Historie

Costa Rica deltok for første gang i et VM-sluttspill i 1990 da de kom til sekstendelsfinalen. I 2002 røk landet ut i gruppespillet der de var i samme gruppe som vinneren Brasil og landet som endte som nummer tre, Tyrkia. I 2006 deltok landet i sitt tredje sluttspill der de ble slått ut etter tre tap i gruppespillet.
De har blitt invitert til å delta i Copa América tre ganger, og har to ganger kommet til kvartfinalen.
Heterosyklisk forbindelse

En heterosyklisk forbindelse i organisk kjemi er en syklisk forbindelse med to eller flere typer atomer i ringen. Hvis forbindelsen er en aromatiske forbindelser vil det bety at ett eller flere av karbonatomene har blitt byttet ut med andre atomer, noen ganger kalt heteroatomer.  
Eksempler på heterosykliske aromatiske forbindelser er pyridin, pyrrol og furan.
Turkish Airlines

Frakt

Turkish Airlines Cargo er fraktedelen av Turkish Airlines, de betjener en flåte av A310-300F fraktefly.
Bundefjorden Seilforening

Bundefjorden Seilforening (stiftet i 1939) er en seilforening fra Oslo, med aktiviteter for både konkurranse- og turseilere. Klubblokalene er på Malmøya, samme sted som Ormsund Roklub holder til.
Klubben tilbyr seilkurs for barn fra ca 8 år og oppover. Her brukes Optimistjoller, som er den største båtklassen i verden. Bundefjorden Seilforening har hatt flere deltakerre i internasjonale mesterskap.
Pseudomiccolamia

Levevis

Disse billene har larver som lever i død ved.

Utbredelse

Slekten er utbredt i Sørøst-Asia (Thailand, Yunnan).
Norges Kyudoforbund

Norges Kyudoforbund er en ideell organisasjon til fremme for kyudo, en tradisjonell japansk kampsport innen bueskyting. NKF ble stiftet i 1996, og ble juli 1997 innvilget medlemskap i European Kyudo Federation (EFK), en paraplyorganisasjon for nasjonale forbund i europeiske land. Norges Kyudo forbund er av All Nippon Federation anerkjent som den eneste organisasjon som representerer kyudo i Norge.
Ordet kyudo kommer fra to japanske stavelser, kyu (bue) og do (sti eller vei). I tradisjonell japansk kultur finnes det mange do-former (som kendo, judo, karate-do).
Nor-Fishing

Nor-Fishing er en internasjonal fiskerimesse som avholdes annethvert år i Trondheim Spektrum i Trondheim. Messen ble første gang arrangert i 1960. Stiftelsen Nor-Fishing arrangerer både Nor-Fishing og oppdrettsmessen Aqua Nor. Disse avholdes vekselvis annethvert år. Mellom 15 000 og 18 000 fra over 50 land besøker Nor-Fishing hvert år. I 2020 arrangeres Nor-Fishing fra 18. til 21. august.
ITAR-TASS

Historie

Nyhetsbyråets opprinnelse kan spores tilbake til et brev fra daværende finansminister Vladimir Kokovtsov til utenriksministeren datert 26. mars 1904 der Kokovtsov skriver at både handel og industri, såvel som finansdepartementet har behov for utveksling av uavhengig informasjon med andre nasjoner via telegraf på en måte som gjør nasjonale forretningsmuligheter kjent.
4. juli samme år ble det holdt et møte der en planla telegrambyrået St. Petersburg Telegrambyrå (SPTA). Formålet var å distribuere politiske, finansielle, økonomiske, handelsmessige og andre nyheter av allmenn interesse innenlands og utenlands. SPTA startet som Russlands offisielle telegrambyrå 1. september 1904.
9. august 1914, dagen etter at St. Petersburg fikk navnet Petrograd, fikk også SPTA nytt navn; Petrograd Telegrambyrå (PTA). Bolsjevikene tok kontroll over byrået den 7. november 1917. 1. desember fulgte et dekret om at PTA ble nyhetsbyrået til den nye regjeringen (Sovnarkom).
Den 7. september 1918 ble PTA og Sovnarkom Pressebyrå (бюро печати) slått sammen til ROSTA og flyttet til Moskva. 25. juli 1925 ble navnet endret til TASS (russisk: ТАСС, Телеграфное Агенство Советского Союза при кабинете министров СССР, Telegrafnoje Agentstvo Sovetskogo Sojuza, Sovjetunionens Telegrambyrå) etter dekret fra presidiet i sentralkomiteen i Sovjetunionen.
Etter oppløsningen av Sovjetunionen ble navnet i januar 1992 endret til Russlands Informasjons- og Telegrambyrå (ITAR) da Russland overtok eiendelene til byrået. På grunn av den lange historien med navnet «TASS», ble navnet fra 1994 ITAR-TASS. TASS sto opprinnelig for «Sovjetunionens Telegrambyrå». Denne forkortelsen ble gitt en ny betydning: «Telegrambyrå for Kommunikasjon og Rapport» (russisk: ТАСС, Телеграфное Агентство Связи и Сообщения, Telegrafnoje Agentstvo Svjazi i Soobsjtsjenija). Sloganet på deres engelske nettsted lyder «Every time in real time. TASS».
Byråets mangeårige økonomidirektør Anatolij Voronin ble 16. oktober 2006 funnet død i sin leilighet, som offer for et drap.
Ifølge russisk lov må ITAR-TASS oppgis som kilde når dets nyhetsrapporter refereres av andre.
Nordfjordeid

Nordfjordeid ekserserplass

På Nordfjordeid lå ekserserplassen for Nordfjordeid bataljon. Ekserserplassen fra 1800-tallet lå på en eldre eksersplass.

Dialekt

Lydopptak av dialekter fra Nordfjordeid: 
mann fra Nordfjordeid, stedsnavn nevnes ikke
Problemer med å lytte til denne filen? Se Hjelp:Multimedia.
kvinne fra Nordfjordeid, stedsnavn nevnes
Problemer med å lytte til denne filen? Se Hjelp:Multimedia.
kvinne fra Nordfjordeid, stedsnavn nevnes
Problemer med å lytte til denne filen? Se Hjelp:Multimedia.
Cédric Van Branteghem

Karriere

Van Branteghem vant i 2001 sitt første belgiske mesterskap på 400 meter, og i 2002 vant han 200 meter. 
Under EM 2002 i München kom han til finalen på 400 meter med tiden 45,95 sekunder, og endte på sjetteplass. I 2003 forbedret han gjentatte ganger sin personlige rekord, og ble igjen belgisk mester på 200 meter. På Memorial Van Damme i Brussel, forbedret han sin personlige rekord på 400 meter til 45,02 sekunder, og slettet med det den 27 år gamle rekorden til Fons Brijdenbach. Under VM i friidrett 2003 i Paris kom han til semifinalen på 400 m og kvartfinalen på 200 meter. Dette var hans siste 200 meterløp i internasjonale mesterskap. Også under Sommer-OL 2004 i Athen ble han slått ut i semifinalen på 400 meter.
I 2005 og 2006 vant han to nye belgiske mesterskap, på henholdsvis 400 meter og 200 meter. I VM i Helsingfors ble han slått ut i kvalifiseringsheatet, der han kom på femteplass, mens det ble fjerdeplass under Universiaden 2005 i Izmir.
Også under EM i Göteborg i 2006 ble han slått ut i kvalifiseringsheatet, og under Sommer-OL 2008 i Beijing, nådde han igjen semifinalen i den individuelle konkurransen. 45,81 holdt imidlertid ikke til å gå videre. Det belgiske stafettlaget, med Jonathan Borlée, Kevin Borlée og Arnaud Ghislain nådde finalen i 4 x 400 meter stafett, og endte på femteplass med tiden 2:59,37. Med denne tiden forbedret de den belgiske rekorden som hadde stått siden 1981. Dette var da andre gang at Van Branteghem slo en 27 år gammel rekord som ble holdt av Brijdenbach.
Under VM i friidrett 2009 ble han slått ut i kvalifiseringsheatet. Han løp på 45,94, og kom på sjetteplass i sitt heat. Året etter løp Van Branteghem åpningsetappen for det belgiske laget på 4 x 400 meter stafett under VM innendørs i Doha. Han løp sammen med Kevin og Jonathan Borlee og Antoine Gillet, og de greide andreplassen bak det amerikanske stafettlaget, med tiden 3:06,94. Under EM i Barcelona vant han bronse i samme øvelse sammen med Arnaud Destatte og brødrene Borlée.
Han bor i Lovendegem, og trenes av Patrick Himschoot.
Heteronychus plebejus

Utseende

En middelsstor (ca. 15 millimeter), oval, halvmatt svartbrun hornbille som overflatisk minner om en tordivel (Geotrupidae). Hodet er uten horn, snuten med noen korte tenner. Pronotum er rundet uten horn eller groper, svært fint punktert. Dekkvingene har fine lengdestriper.

Levevis

Larvene lever i jorda, der de spiser røtter og råtnende organisk materiale. Utviklingen tar omtrent et halvt år. Arten kan gjøre noe skade på ris

Utbredelse

Arten er utbredt på Madagaskar og Komorene.
Yáhuar Huácac

Yáhuar Huácac var den syvende Sapa Inca av Kongeriket Cusco (som begynner rundt 1380) og den andre av Hanan-dynastiet. Hans kones navn var Mama Chikya. Han etterfulgte sin far Inca Roca, og hans sønn og etterfølger var Viracocha Inka.
Grand 10 Berlin

Grand 10 Berlin er et årlig gateløp på 10 km, som arrangeres i oktober i Berlin i Tyskland. Løpets offisielle navn er ASICS Grand 10 Berlin fordi Asics er sponsor. Arrangør er Berlin Läuft, som også arrangerer løpet Big 25 Berlin.
Acanthomerosternoplonini

Levevis

Larvene lever i død ved.

Utbredelse

Gruppen er utbredt i den neotropiske økosonen og Oseania.
Fjordekspressen

Fjordekspressen er navnet på ekspressbussrutene som går mellom Bergen i sør og Ålesund og Trondheim i nord og er en del av NOR-WAY Bussekspress sitt rutenett. Rutene kjøres i dag av Firda Billag Buss, Tide Buss og Vy Buss.
Sundhedsloven

Sundhedsloven er en dansk lov som ble vedtatt av Folketinget 16. juni 2005 i forbindelse med Strukturreformen, hvor en rekke oppgaver innenfor helsevesenet overgikk fra amtene til de nyetablerte regionene. Loven regulerer hvem som har ansvaret for behandling, forebyggelse og helsefremme i det danske helsevesenet. Mens regionene har ansvaret for behandling på sykehusene, har kommunene ansvaret for store deler av den øvrige helseinnsatsen, eksempelvis gjenopptrening.
Premisset i loven er at alle har lett og lik adgang til helsevesenet, at behandlingen skal være av høy kvalitet, at pasientene skal ha valgfrihet og at ventetiden skal være kort.
Det er også sundhedsloven som gir hjemmel til medisintilskudd.
Loven trådte i kraft 1. januar 2007.
Kapitalistfarer

Kapitalistfarer (fra forenklet kinesisk: 走资派, tradisjonell kinesisk: 走資派; pinyin: Zǒu zīpài) eller (forenklet: 走资本主义道路的当权派; tradisjonell: 走資本主義道路的當權派; pinyin: Zǒu zīběn zhǔyì dàolù dídàng quánpài) var en nedsettende betegning på borgerlig sinnede personer i Folkerepublikken Kina som var særlig i bruk under kulturrevolusjonen.
Deng Xiaoping var en av dem som ble utpekt som kapitalistfarer under kulturrevolusjonen.
Selve uttrykket, som kanskje kan gjengis mer utfyllende som vandrer på kapitalismens vei, oppstod først i skrift i det kinesiske kommunistiske partis propaganda i 1965, men den underliggende tankegang ble utviklet av Mao Zedong i 1956-1957, om det som han betraktet som reaksjonære tendenser i Partiet.
Yoshitaka Watanabe

Karriere

Yoshitaka Watanabe startet sin profesjonelle karriere i Vegalta Sendai i 1996.
Politikk i Stjørdal

Kommunestyret i Stjørdal styres etter formannskapsmodellen. Siden 1999 har kommunen vært styrt av et borgerlig flertall utgått av Senterpartiet, Høyre, Kristelig Folkeparti, Venstre og Fremskrittspartiet. Senterpartiet har hatt ordføreren og Høyre har hatt varaordføreren i hele perioden. Ivar Vigdenes er ordfører fra 2013, mens Ole Hermod Sandvik er varaordfører fra 2011.
Opposisjonspartier er Arbeiderpartiet og Sosialistisk Venstreparti. Miljøpartiet De Grønne har tidligere vært representert i kommunestyret og stilt seg uavhengig av borgerlige og sosialistiske partier.
Kommunen er den raskest voksende i Nord-Trøndelag med ukjent kode innbyggere per 1. januar 2018. Store investeringer knyttet til befolkningsveksten gir kommunen høye kapitalkostnader. Kommunen har også «valgt en desentralisert struktur for sitt tjenestetilbud,» noe statens inntektssystem for kommunene ikke kompenserer for. Mens kommunens frie inntekter ligger under landsgjennomsnittet, er graden av langsiktig gjeld relativt stabil. De vanligste politiske stridsemnene er knyttet til prioriteringer innen kommunens økonomi og tjenester, spesielt skoler og barnehager. De borgerlige partiene ønsker ikke å innføre eiendomsskatt.
Stjørdal kommune oppstod den 1. januar 1962, da de gamle Stjørdal, Skatval, Lånke og Hegra kommuner ble slått sammen.

Kommunevåpenet

Da Stjørdal skulle velge et kommunevåpen i 1983, var det temmelig stor enighet om at kommunen burde velge motiv fra det gamle Stiordølafylkis segl. Det 650 år gamle seglet viste Sankt Margareta av Antiokia, «det godes» representant, som hadde tatt livet av en linnorm, et symbol på djevelen. Heraldiker Hallvard Trætteberg var førstearkivar i Riksarkivet og kommunens konsulent i saken. I kraft av stillingen i Riksarkivet skulle han også godkjenne valget av våpen. Trætteberg mente at våpenet inneholdt for mange elementer, og at det ikke skulle være menneskeskikkelser i et kommunevåpen. Arne Stuberg fra Senterpartiet mente at linnormen alene ville være et meningsløst motiv. Han fremmet et forslag om et ølkrus på rød bunn, som dermed skulle symbolisere stjørdalsølet, men fikk ikke flertall. Kommunevåpenet med linnormen ble ikke vedtatt enstemmig, og i en meningsmåling i etterkant var 80 % av de spurte imot valget av våpen.
Sackville Carden

Bakgrunn

Sackville Carden var tredje sønn av Andrew Carden og hans hustru Anne Berkeley.
Selv om både hans far og hans bestefar i sin tid hadde tjenestegjort i den britiske hæren, valgte Carden å begynne på en maritim karriere, og han sluttet seg til det britiske Royal Navy i 1870.

Militær

Hans tidligste karriere var preget av tjeneste i Egypt og Sudan, og senere tjenestegjorde han under ledelse av Harry Rawson i en ekspedisjonen til Benin i 1897. To år senere ble Carden forfremmet til kaptein, og i 1908 ble han utnevnt til kontreadmiral.
I september 1914 ble Carden utnevnt til kommandør av en britisk skvadron som opererte i Middelhavet under første verdenskrig. Carden sto ved utbruddet av den første verdenskrig under kommando av en fransk admiral. Carden gjennomførte flere vellykkede offensiver mot det tyrkiske forsvaret under den første verdenskrig, før han ble fratatt kommandoen på grunn av hans sviktende helse. Carden ble dermed erstattet av admiral John de Robeck. Carden trakk seg fra den britiske marinen to år senere med rang som admiral. Carden døde i 1930, da han var 73 år gammel.
Nanjing botaniske hage Sun Yat-sens minne

Nanjing botaniske hage Sun Yat-sens minne (kinesisk: 南京中山植物园, pinyin: Nánjīng Zhōngshān Zhíwùyúan) var Kinas første nasjonale botaniske hage, etablert i 1929. Det opprinnelige navnet var dedikert til Sun Yat-sen. I 1954 fikk hagen dagens navn, og er en av de fire store botaniske hagene i landet.
Anlegget ligger øst for Nanjing ikke langt unna Sun Yat-sen-mausoleet. Størrelsen er vel 186 hektar. Hagen er et senter for botanisk forskning og utdanning. Den har en samling på vel 3000 levende arter, mens herbariet består av 700.000 ulike arter.
Nanjing botaniske hage har etabler et omfattende program som består av utveksling av frø, spirer og planter med 600 organisasjoner i over 60 land. Særlig tett samarbeid er etablert med Missouri botaniske hage. Virksomheten er medlem av International Union for Conservation of Nature (IUCN) og Botanic Gardens Conservation International.
Hodepine knyttet til hode- og/eller nakke traume

Hodepine knyttet til hode- og/eller nakke traume tilhører gruppen med sekundære hodepiner (ICHD gruppe 5) og inkluderer seks undergrupper, hvorav to med flere former. Dette er hodepine som også kjent som posttraumatisk hodepine og kraniotomihodepine, en sekundær hodepine som er forårsaket av traume eller skade i hodet eller nakken. Tilstanden utgjør ifølge klassifiseringsverktøyet til International Headache Society (IHS), ICHD-3, gruppe 5 i del 2 av gjeldende versjon av ICHD.
Anito

Anito, eller anitu, som kan være forfedreånder, naturånder og guddommer, s, and deities (diwata) er knyttet til de  animistiske religioner som var fremtredende på de filippinske øyer før kolonitiden. Det kan også dreie seg om dehumanoide figurer, egentlig taotao, laget av tre, stein eller elfenbein, som representerer disse åndene.
Pag-anito er en seanse, ofte i forbindelse med andre ritualer eller fester, der en sjaman (cebuano: babaylan, tagalog: katalonan) blir et medium for direkte kontakt med åndene. Når en naturånd eller guddom er direkte involvert, kalles ritualet en pagdiwata. Også selve tilbedelseshandlingen eller offerfrembærelsen for ånden kalles av og til rett og slett for en anito.
Troen på anitoer kalles ofte anitisme i faglitteraturen (engelsk: anitism, spansk anitismo eller anitería).
Verdenscupen på rulleski

Verdenscupen på rulleski har vært arrangert årlig siden 2000.
Fairey III

Konstruksjon og utvikling 

Prototypen av Fairey III var N. 10 som var et sjøfly som ble konstruert og bygget i 1917 av Fairey Aviation (sammen med det mindre N. 9) for å møte Admiralitetets spesifikasjon for et Hangarskip-basert sjøfly for Royal Naval Air Service under Første verdenskrig. N.-10 var også kjent under sitt konstruksjonsnummer F. 128 som var en dobbeltdekker med to sittebrønner og foldbare vinger, drevet av en 260 kw (190 kW) Sunbeam Maori motor. Det første flyet fløy fra Port Victoria sjøflybase på Isle of Grain, Kent den 14. september 1917.
Etter tester både som sjøfly og landbasert, ble flyet bestilt i to versjoner, begge drevet av Maori, IIIA og IIIB, med 50 og 60 fly planlagt. Henholdsvis Fairey IIIA var et fly for operasjon fra hangarskip, og som sådan var utstyrt med hjul eller skiunderstell, mens IIIB var ment som et sjøfly bombefly, med større vingespenn (økt fra 14,19 m til 19,13 m) og i stand til å frakte tre 105 kg bomber.

Operativ historie

Portugal bestilte sitt første III i 1921. Dette flyet fikk navnet «Lusitânia» og ble brukt i et forsøk på å fly over Sør-Atlanteren og teste et nytt navigasjonssystem, en kunstig horisont utviklet av navigatøren Gago Coutinho. Turen startet den. 30. mars 1922 og gikk via Las Palmas, São Vicente, Kapp Verde og videre til St. Peter og Pauløyene, hvor det gikk tapt under fylling av drivstoff. Reisen ble fullført med hjelp to andre  (den andre gikk tapt under nødlanding på havet) Den første kryssingen av Sør-Atlanteren ble  og fullført 72 dager etter avgang fra Lisboa. Det siste flyet, «Santa Crux» er utstilt på Museu de Marinha i Portugal.

Museale fly

Et enkelt eksemplar av en Fairey III er bevart i Portugal på Museu de Marinha (Marineuseet). Dette er flyet som tilslutt gjennomførte kryssingen av Sør-Atlanteren.
Tjøme Idrettslag

Tjøme Idrettslag (stiftet 17. januar 1926) er en idrettsklubb i Færder kommune. Klubben har håndballgruppe og fotballgruppe, og medlemmene er likt fordelt på gruppene. Tidligere har klubben også vært aktiv innen andre idretter, bl.a. ski. Klubbens fotballag har eget baneanlegg på Ormelet på Tjøme og spilte i 8. divisjon sesongen 2012.
Yuejing

Yue jing (kinesisk: 樂經, pinyin: Yuè jīng) eller Musikk-klassikeren var et verk som noen ganger omtales som det sjette av de (nå) fem konfucianske klassikere. Den var gått tapt før Han-dynastiet, vel under den stor bokbrenningen i 213 f.Kr. under Qin-dynastiet. Spor etter verket den kan gjenfinnes i andre gamle kinesiske klassikere som Zuo Zhuan (左傳) og (Riteboken, 禮記).
Det antas at Yuè jīng var en pendant til Shijing (詩經), en annen av de fem klassikerne, og nyttig for fortolkningen av Shijing.
Liadytidae

Utseende

Små til middelsstore (ca. 5-10 millimeter), avlangt ovale biller. De kunne overflatisk minne on vannkalver (Dytiscidae), men det er uklart hvor nært beslektet de var med disse.

Levevis

Etter alt å dømme var billene vannlevende.

Utbredelse i tid og rom

Gruppen er bare kjent fra Jura- og Kritt-tidene (mellom 183-112 millioner år før nåtid). Den er kjent fra fossifunn fra den asiatiske delen av Russland, Mongolia og Kina.
Keisergemalinne

Keisergemalinne var en konkubine av første rang i det kinesiske keiserriket. De ble utnevnt av Kronrådet, og titulert «høyvelbårne mødre» av keiser Puyi.
Mathias Jørgensen

Landslaget

9. november 2008 fikk han sin første landskamp for Danmark mot Wales.
Han ble tatt ut i Danmarks tropp til VM i fotball 2018 i Russland.
1. juli 2018 scoret han sitt første landslagsmål for Danmark mot Kroatia.
Henri de Toulouse-Lautrec

Tidlig liv

Han kom fra en aristokratisk bakgrunn og var sønn av grev Alphonse-Charles de Toulouse. Lautrecs foreldre var fetter og kusine. Det var ikke unormalt blant adelen i Frankrike på den tiden å gifte seg innen familien da de på denne måten slapp å dele opp formuen.
Som barn var Lautrec ofte syk og veldig svak, derfor tilbringte han mye tid innendørs hvor han fikk mye tid til å tegne og male.
Han brakk begge bena i barndommen (det venstre da han var 12 og det høyre da han var 14) og bena ble ikke skikkelig leget. Dette førte til at bena hans ikke vokste slik de skulle, så i voksen alder hadde han uvanlige korte ben. Han var bare 150 cm høy.

Paris

I 1882 begynte Lautrec på Léon Bonnats atelier i Paris, og i 1883 hos Fernand Cormon. Der traff han blant annet Vincent van Gogh, Auguste Renoir, Camille Pissarro, Vincent Rafaëlli, Jean-Louis Forain og Edgar Degas. I 1886 bosatte han seg på Montmartre hvor han besøkte masse sirkus, danselokaler og bordeller. Han var også sportsinteressert og likte sport som hesteveddeløp og sykling.

Kunst

Lautrec er mest kjent for plakatene han lagde. Han var i motsetning til andre impressjonister mer interessert i formen enn lyset. Han utstilte kunsten sin på Salon des Indépendants i 1889 og ble med i kunstnergruppen Les XX i Brussel. Hans første plakat fikk masse oppmerksomhet i 1891 og året etter på arbeidet han med fargelitografi. Kjennetegnene med plakaten hans var bruken av sterke farger, klart avgrensede flater og den faste konturen. Lautrec har jobbet med både litografi, pastell, akvarell og olje. I tillegg til plakatene lagde han også typiske impressjonistiske malerier med tydelige penselstrøk. Han malte blant annet prostituerte og underholdningsartister som han besøkte.

Alkoholproblemer

For å bli en del av nattlivet (og samtidig beskytte seg mot folks mobbing av utseendet hans) begynte han å drikke tett. I 1890-årene begynte dette å få helsemessige konsekvenser.  Han var en periode innlagt på sykehus og ble siden holdt hjemme mens moren stelte for ham. Til tross for dette holdt han seg ikke unna alkoholen. Han døde den 9. september 1901 i familiens hjem i Malrome, bare 36 ½ år gammel.  Rett før han døde fortalte hans mor ham at et av hans verker var akseptert av Louvre. Toulouse-Lautrec ble derfor en av svært få kunstnere som fikk denne æren i levende live, selv om gleden varte bare en meget kort stund.

Etterspørsel

I ettertid har plakatene og kunsten hans (spesielt fra Moulin Rouge) vært i stor etterspørsel.

Galleri

Utvalgte verk og fotografi av Toulouse-Lautrec.
Extensible Metadata Platform

Extensible Metadata Platform (XMP) er en standard bygget på XML for å behandle og lagre metadata, utviklet av Adobe Systems Inc.. Adobe kontrollerer utviklingen av formatet, men tilbyr frie implementasjonsbibliotek og spesifikasjoner.
XMP brukes hyppig i programvare fra Adobe—som Photoshop og InDesign—og i dokumentformatet Portable Document Format (PDF).
KamAZ-63501

KamAZ-63501 (russisk: КамАЗ-63501), også kjent som "Mustang" (på russisk Мустанг), er en kraftig  lastebil med fremdrift på alle hjul - produsert av KAMAZ- anlegget i Naberezjnyje Tsjelny. Bilen er produsert fra 2004, og er også designet for militære anvendelser. Lastebilen er en versjon av KamAZ-6350, men med en større nyttelast.
Nekomata

Nekomata er skapninger fra japansk mytologi. De utvikler seg fra katter holdt som husdyr. Etter at en katt nådde en alder av 10 år, skulle halen dele seg opp i to haler, og katten ville få magiske krefter. Ved å gjøre spesielle bevegelser med halene eller forpotene (de går oppreist på to ben), kunne nekomata kontrollere de døde.
Selv om nekomata visstnok vanligvis oppfører seg som vanlige katter, er de kjent for å holde nag (spesielt eldre, mishandlede katter, som gjerne er mektigere en gjennomsnits nekomata). For å få hevn, kontrollerte disse nekomata deres misbrukers døde slektninger, og hjemsøkte ham til han bligjorde nekomataen med mat, oppmerksomhet og unnskyldninger.
Noen japanske folkeeventyr forteller også om nekomatas evner til å endre form til menneske; men i motsetning til den mer vanlige nekomusume, ser nekomata-kvinner vanligvis eldre ut, med dårlige manerer.
Doctor's Advocate

Doctor's Advocate er det andre studioalbumet av den amerikanske rapperen The Game, utgitt i 2006.